22. 9. 83 De Europæiske Fællesskabers Tidende Nr. L 261/29 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 22. juni 1983 vedrørende et forslag om støtte til to tekstil- og beklædningsvirksomheder i Belgien (Den franske og den nederlandske tekst er de eneste autentiske) (83/475/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter i henhold til nævnte artikel at have givet de inter- esserede parter en frist til at fremsætte deres bemærk- ninger, under henvisning til disse bemærkninger, og ud fra følgende betragtninger : Den belgiske regering anmeldte ved skrivelse af 23. november 1982 til Kommissionen sine planer om at yde støtte til to virksomheder inden for tekstil- og ” beklædningsindustrien, hvoraf den ene fremstiller strømpebukser og damestrømper, mens den anden fremstiller bomuldsfrotté, håndklæder og vaskeklude samt køkkenlinned; den virksomhed, der fremstiller strømpebukser og damestrømper, og som beskæftiger 393 personer, har til hensigt at øge sin produktion med 12,8 % i forhold til 1981 ved hjælp af støtten ; støtten til denne virksomhed beløber sig til 100,6 mio bfr., hvoraf hovedparten skal bruges til udskiftning af maskiner ; den virksomhed, der fremstiller bomuldsfrotté, hånd- klæder og vaskeklude samt køkkenlinned, og som beskæftiger 166 personer, har til hensigt at opretholde sin nuværende produktion ved hjælp af støtten ; støtten til denne virksomhed, beløber sig til 27,755 mio bfr. og skal anvendes til udskiftning af maskiner samt til opførelse af en ny fabrik og udstillingslokaler ; 'Kommissionen indledte den 21. december 1982 proceduren i EØF-traktatens artikel 93, stk. 2, første afsnit, vedrørende den pågældende støtte, fordi sådan støtte, påvirker samhandelsvilkårene på en måde, der strider mod den fælles interesse, og den er derfor uforenelig med fællesmarkedet ; Kommissionen lagde jsær vægt på det forhold, at den pågældende støtte hovedsagelig skulle anvendes til udskiftning af foræl- dede maskiner, uden at der samtidig blev gjort nogen særlig indsats for at omstrukturere virksomhederne ; II i forbindelse med fremsendelsen af sine bemærkninger som led i proceduren i henhold til EØF-traktatens artikel 93, stk. 2, forelagde den belgiske regering en række ændrede forslag om støtte til de to pågældende virksomheder og underrettede Kommissionen om, at virksomhederne ville gøre en yderligere indsats med henblik på en omstrukturering ;